[{"text_idx": "#000000", "text": "10 po\u0303hjust miks eelistada Taskulambid.eu-d\nTaskulambid.eu meelespea toote korrektseks kasutamiseks\nTaskulampide universaalne kasutus- ja hooldusjuhend"}, {"text_idx": "#000001", "text": "10 po\u0303hjust miks eelistada Taskulambid.eu-d"}, {"text_idx": "#000002", "text": "Taskulambid.eu meelespea toote korrektseks kasutamiseks\nTaskulampide universaalne kasutus- ja hooldusjuhend"}, {"text_idx": "#000005", "text": "Cyansky H3 V2 on unikaalse disainiga kvaliteet-taskulamp, mis on ette na\u0308htud eelko\u0303ige jahimeestele ning ko\u0303igile neile, kelle jaoks on oluline pikk valgusvoo ulatus koos rohelise ja punase valguse funktsiooniga. Cyansky H3 V2 teeb eriliseks sisse ehitatud va\u0308rvifiltrisu\u0308steem, mis vo\u0303imaldab kiirelt vahetada valge valguse punasele vo\u0303i rohelisele valgusele. Lisaks on iga va\u0308rvilise valguse rez\u030ciimis saadaval ta\u0308pselt sama arv valgustugevusi ja to\u0308o\u0308rez\u030ciime, nagu valge valguse puhul. Cyansky H3 V2 maksimaalseks valgustugevuseks valge valguse rez\u030ciimis on 1600 luumenit ning valgusvoo ulatuseks kuni 575 meetrit. Rohelise valguse rez\u030ciimis on vastavad na\u0308itajad 400 luumenit ja kuni 288 meetrit ning punase valguse rez\u030ciimis 100 luumenit ning kuni 123 meetrit. Kokku on igas valgusva\u0308rvuse rez\u030ciimis saadaval viis erinevat valgustugevust ning peidetud strobofunktsioon. Tegemist on u\u0308snagi kompaktse lambiga, mille pikkus on 171mm, pea la\u0308bimo\u0303o\u0303t 41,4mm, akutoru la\u0308bimo\u0303o\u0303t 25,4mm ning kaaluks ilma toiteallikata 166g. Lamp ise on valmistatud alumiiniumist ning kaetud kvaliteetse anodeeritud pinnakattega. H3 V2 to\u0308o\u0308sse lu\u0308litamine toimub la\u0308bi lambi tagaosas asuva taktikalise lu\u0308liti ning valgustugevuste muutmine la\u0308bi mugava ku\u0308lglu\u0308liti lambi esiosas. Valgusva\u0308rvuste muutmiseks on lambi ku\u0308lglu\u0308liti ees u\u0308mber lambi akutoru paigaldatud keeratav valikuro\u0303ngas. Piisab valikuro\u0303nga kergest keeramisest ning lambisisene va\u0308ike klaasist valgusfilter liigub LED elemendi ette ja lukustub. Cyansky H3 V2 valgusallikaks on kvaliteetne Luminus SFT-40-W LED element, mis koos 40mm la\u0308bimo\u0303o\u0303duga reflektoriga saavutab maksimaalseks valgusvoo ulatuseks kuni 575m. Toiteallikana on kasutusel uue generatsiooni suure mahutavusega tu\u0308u\u0308p 21700 Li-ion aku. Tegemist on standardse 5000mAh mahutavusega akuga, mis on varustatud USB-C laadimispesaga. Lambi aku laadimiseks eemaldage see lambist, u\u0308hendage USB vooluallikaga kaasasoleva kaabli abil ning u\u0308leja\u0308a\u0308nu eest kannab hoolt juba aku ise. Kui aku on ta\u0308is laetud, annab sellest ma\u0308rku vastav indikaatortuli. Sisestage laetud aku lampi ning H3 V2 on koheselt kasutamiseks valmis. Cyansky H3 V2 on testitud vastavalt rahvusvahelisele ANSI FL1 taskulampide testimise standardile, on testitud vee- ja po\u0303rutuskindlusega ning omab maksimaalset kaitseklassi IP68 2m. Lambi ta\u0308iskomplekti kuulub lisaks lambile uue generatsiooni tu\u0308u\u0308p 21700 Li-ion aku (5000mAh), laadimiskaabel, ka\u0308epael, kerge vo\u0308o\u0308hoidik, kasutusjuhend ning tagavaraks ro\u0303ngastihendid ja lu\u0308litikate. Tulenevalt oma disainist ja sihtotstarbest on Cyansky H3 V2 kasutatav relvalambina ning sobitub probleemideta erinevate relvakinnitustega, mis on ette na\u0308htud 1\" (25,4mm) korpuse la\u0308bimo\u0303o\u0303duga taskulampidele. Lisaks on Cyansky H3 V2 sobituv Cyansky RS02 distantlu\u0308litiga, mis on saadaval eraldi (vt. e-pood \"relvakinnitused, distantslu\u0308litid ja lu\u0308litid\")."}]